Suid Afrikaanse Nuus Thread - Page 95 - Stormfront
07-18-2006, 03:56 AM #941
OOS-KAAP: Rowers rand vroue aan voordat hulle geld gryp
PORT ELIZABETH. – ’n Ontvangsdame is gister aan die hare geruk deur rowers wat op ’n onderneming in Birdrylaan toegeslaan het.
Kapt. Verna Brink, polisiewoordvoerder, het gesê die rowers het glo vroeër ’n ander vrou van ’n bank in die Greenacres-winkelsentrum na dié onderneming gevolg.
“Sy het ’n groot bedrag geld getrek en is deur twee rowers in ’n motor na Trellidor in Birdrylaan gevolg, waar sy die geld inbetaal en weggery het.
“Een van die rowers het die winkel binnegegaan terwyl die ander rower in die motor gewag het,” het Brink gesê.
Die rower het glo die ontvangsdame met ’n vuurwapen gedreig en aan die hare gepluk toe sy nie vinnig genoeg die geld aan hom gee nie.
’n Groot bedrag geld is geroof en die rowers kon nog nie deur die *polisie opgespoor word nie.
Volgens Brink het die ontvangsdame ligte beserings opgedoen en aan skok gely.
In ’n ander rooftog, op die Schauderville-poskantoor Saterdagmiddag, het twee mans na bewering met AK 47’s by die poskantoor ingekom en R3 000, seëls en koeverte geroof.
Een van die vroue wat in die poskantoor gewerk het, is glo deur ’n rower geskop toe sy nie vinnig genoeg die kluis vir hulle oopgemaak het nie.
Die rowers het in ’n rooi motor op die vlug geslaan.
Supt. Johann van Greunen, polisiewoordvoerder, het gesê geen roofsaak is Saterdag by die polisie aanhangig gemaak nie, maar die voorval sal deur die polisie ondersoek word.
07-18-2006, 04:01 AM #942
OOS-KAAP: Redakteur beboet oor perlemoen
PORT ELIZABETH. – ’n Baaise tydskrifredakteur wat skuldig bevind is aan die onwettige besit van perlemoen het gesê sy wou dié perlemoen vir joernalistieke doeleindes ge*bruik.
Deborah Anne Lovemore (40), redakteur van die Oos-Kaapse streektydskrif Bounce, is gister in die plaaslike landdroshof hier beboet nadat sy in Mei vanjaar met perlemoen betrap is.
Altesame 297 perlemoene met ’n straatwaarde van meer as R130 000 is in sakke in haar motor se kattebak gevind.
Die skuldige moet ’n boete van R5 500 betaal en mag in die toekoms nie weer aan dieselfde misdryf skuldig bevind word nie.
Lovemore se prokureur, mnr. S.S. Weyers, het gesê die skuldige het voorheen ’n artikel oor perlemoenstropers uit die polisie se perspektief gedoen en wou dit andersom doen toe sy met die perlemoen betrap is.
Landdros Deon Bender het met vonnisoplegging gesê die belange van die gemeenskap en die skuldige se persoonlike omstandighede moet in ag geneem word.
Bender het daarop gewys dat die wet nie bepaal dat ’n eerste oortreder nie tronkstraf opgelê kan word nie.
Hy het benadruk dat die onwettige besit van perlemoen ’n baie ernstige oortreding is.
“Hoewel jou betrokkenheid beperk was omdat jy dit om joernalistieke redes gedoen het, bly dit ’n oortreding. Ek vertrou jy het ’n les geleer,” het Bender gesê.
Lovemore het by ’n vorige hofverskyning skuld beken.
07-18-2006, 04:06 AM #943
'Tronke nie hotelle; tyd van lê en vet word, is verby'
TRONKE is nie vyfsterhotelle nie. Dit is tyd dat geharde misdadigers dit besef en begin om aan die gemeenskap terug te betaal vir dit wat hulle gedoen het. So sê mnr. Dennis Bloem, voorsitter van die parlementêre portefeuljekomitee oor korrektiewe dienste. Hy sê die tyd dat gevangenes met belastingbetalers se geld in tronke gelê en vet word het, is nou verby.
Daar sal eerstens deur die komitee na gevangenes se regte gekyk word. Dié regte sluit in openbare telefone in tronke, TV’s en die paroolstelsel van werklik geharde misdadiges soos moordenaars, verkragters, gewapende rowers en transito-rowers.
“ ’n Tronk moet nie ’n vyfsterhotel wees nie. Ons het reeds begin om gevangenes in te span om begraafplase skoon te maak. Nou word ook daarna gekyk om nie-gevaarlike gevangenes in spanne by skole te laat werk – nie net in blomtuine nie, maar ook om groentetuine op groot skoolpersele aan te lê. Dit sal ook help met die verligting van armoede en voedingsprogramme by skole.”
Bloem sê dié aanwending van gevangenes sal oor die land heen en heeltyds wees. Hy sê ’n tweede kwessie wat die komitee sal pak, is die regte van gevangenes om te kies in watter tronk hulle aangehou wil word. “Die departement moet self kan besluit in watter tronk iemand aangehou moet word sonder om daaroor hof toe gesleep te word. Gevangenes moet besef dat hulle in die tronk is omdat hulle oortree het. As jy tronkstraf kry, word sekere vryhede van jou weggeneem.”
Bloem sê mense word uitgenooi om voorstelle te doen oor hoe gevangenes as deel van hul straf in die gemeenskap aangewend kan word.
Hy kan by 082-451-5718 gebel word, of voorstelle kan na sy kantore gefaks word by (021) 403-3241, of (056) 212-5491.
07-18-2006, 12:01 PM #944
In our local newspaper this week is a report about a young woman who had a serious accident on the N4 Highway in Pretoria, which resulted in the death of her 8 year old daughter.
She apparently swerved to avoid bricks or stones that had been thrown into the road and lost control of her vehicle and it rolled several times before coming to a standstill. Two people who witnessed the accident immediately stopped to assist her but before they could actually get to her about 20 blacks were already on the scene scrummaging through the debris to see what they could steal. The even pushed the comatosed woman over onto her side, to remove goods from underneath her!! Kaffir bastards
07-19-2006, 12:38 AM #945
Dokter klap glo vrou se lyk en sê sy’s dood
Die dokter het haar ma se lyk vier keer deur die gesig geklap, bevestig sy is dood en uitgeloop.
Só het ’n geskokte me. Tereza Zwarts (37) van Pretoria-Noord gister vertel oor haar ma, mev. Ralie Treptow (69), se laaste dae in 1 Militêre Hospitaal ná ’n beroerte. Treptow is na die hospitaal se noodgevalle-afdeling geneem nadat sy sleg begin voel het.
Sy is op 20 Junie in die hospitaal dood nadat sy glo vir minstens twee dae nie haar lewensnoodsaaklike hartmedikasie gekry het nie. Die familie se herhaalde navrae oor haar toestand het glo op dowe ore geval.
“Ek het by noodgevalle gesien sy kry ’n beroerte en die verpleegsters daarvan gesê. Hulle het nie Afrikaans verstaan nie. ’n Dokter het eers gekom nadat iemand vir hulle gesê het my ma kry ’n stroke.”
Treptow het na middernag ’n breinskandering ondergaan wat niks gewys het nie, waarna dokters glo gevra het vir ’n tweede wat nooit gedoen is nie.
Die volgende oggend het Treptow in en uit ’n koma geglip en die drup was glo in haar weefsel pleks van ’n aar.
Daar was glo ook nie ’n lêer langs haar bed waarin verpleegsters haar bloeddruk en ander observasies neergeskryf het nie. Dit het glo veroorsaak dat die personeel op verskillende skofte nooit inligting gehad het oor haar toestand nie.
Die dokters het telkens aan die familie gesê hulle “weet nie” wat haar makeer en hoe hulle haar gaan behandel nie. Nóg ’n dag later het die familie by die hospitaalbestuur gekla.
’n Dokter het opgedaag en glo gesê ’n tweede skandering gaan nie gedoen word nie, omdat “hy so besluit het”.
Die volgende oggend het ’n verpleegster Zwarts gevra om buite haar ma se kamer te wag.
Sy en haar pa het ’n tweede dokter uitgevra oor haar ma se behandeling. Die eerste dokter het glo uit die vertrek gekom en vir sowat ’n uur by hulle aangesluit.
Zwarts het kort daarna op haar ma se lyk afgekom in die kamer. Al die pype, kateter en monitors was reeds verwyder.
“My ma is dood terwyl ons buite haar kamerdeur gestaan het. Ek het die (tweede) dokter ingeroep en gesê: ‘Kan jy nou vir my sê wat fout is met my ma, want sy is dood.’
“Toe draai hy na my ma, klap haar vier keer deur die gesig en sê: ‘O, jou ma is dood!’ en loop uit by die deur en af in die gang.”
Die weermag het gister gesê in die lig van die erns van die aantygings deur Treptow se familie is reeds begin met ’n ondersoek na die voorval.
07-19-2006, 12:40 AM #946
Man wil eis nadat polisie hom oor Leigh ondervra
’n Motorwerktuigkundige oorweeg regstappe teen die polisie nadat hy aangekeer is in verband met die moord op die Sandtonse student me. Leigh Matthews.
Die 43-jarige mnr. Imraan Sallie is eergister aangekeer omdat daar vermoed is dat hy kort ná Matthews se moord in Julie 2004 aan ’n vriend gesê het Donovan Moodley het hom genader om Matthews se lyk te stoor.
Moodley is ver*lede jaar lewenslange tronkstraf weens dié moord opgelê.
Sallie het aan Beeld gesê hy is omstreeks 09:00 by sy werkplek in Lenasia-suid, buite Johannesburg, aangekeer deur vier polisielede – onder wie baasspeurder supt. Piet Byleveldt.
Byleveldt ondersoek steeds Matthews se ontvoeringsmoord en het reeds verskeie kere – selfs ná Moodley se vonnisoplegging – gesê hy het moontlik hulp gehad om haar lyk in ’n koelkamer te stoor en dit daarna in ’n veld in Walkerville te “plant”.
Moodley, wat tydens sy verhoor skuld beken het op aanklagte van ontvoering, afpersing en moord, het intussen aangedui dat hy appèl teen sy skuldigbevinding gaan aanteken.
Sallie, wat vroeër reeds tronkstraf weens motordiefstal uitgedien het, het gesê hoewel hy voorheen “ ’n lewe uit misdaad gemaak het”, het hy “niks met die moord op Matthews te doen nie”.
“Ek het my vrou en kinders afgelaai en was op pad om ’n beskadigde polisiemotor in Lenasia-suid te kwoteer toe hy (Byleveldt) skielik sy motor voor myne ingetrek het,” het Sallie gesê.
“Ek het my deur oopgemaak, maar Byleveldt het vir ’n ander polisieman gesê: ‘Vat hom’, waarna hulle my hande geboei het.”
Sallie oorweeg nou regstappe teen die polisie aangesien sy regte glo nie aan hom voorgehou is nie en hy “hardhandig” deur die speurders behandel is.
“Hulle het volgehou dat ek kort ná Leigh se moord aan ’n man (wat aan Sallie bekend is) gesê het Moodley en ván sy vriende en familielede het my genader om hulle te help om haar lyk te stoor,” het hy gesê.
Volgens Sallie het hy Moodley slegs een keer “lank voor die moord” buite ’n nagklub in Lenasia-suid gesien, het 702 Talk Radio berig. “Dié bewerings is alles leuens – ek nooit aan enig*iemand gesê Moodley het my om hulp gevra nie,” het hy gesê.
Sallie beweer hy is na die polisiestasie in Kew, Johannesburg, geneem en “vir meer as drie ure ondervra”.
“Daarna het hulle net vir my gesê ek kan gaan en dat ek nie moet probeer weghardloop nie.”
Volgens Sallie is hy die afgelope drie maande reeds twee keer deur dieselfde speurders besoek.
Supt. Chris Wilken, polisiewoordvoerder, het bevestig dat Sallie ondervra is, nadat die polisie hom van ’n hoofweg afgetrek het.
“Hy sou, as deel van normale prosedure, gewaarsku gewees het oor sy regte, maar is geensins in hegtenis geneem nie. Die man se bewegings is gemonitor, ge*koördineer en hy is ondervra en toe vrygelaat,” het Wilken gesê.
Byleveldt het gister geskok gereageer op Sallie se bewerings dat hy “rof behandel” is.
07-19-2006, 12:44 AM #947
Misdaadvoos man skiet rower dood
Twee gewapende rowers het hulle gister in twee misdaadvoos lede van die publiek vasgeloop en een is doodgeskiet ná ’n roof by die Kolonnade-winkelsentrum in die noorde van Pretoria.
Die twee rowers het glo ’n man buite dié sentrum van geld beroof toe hy op pad was bank toe. Die twee het daarna in ’n wegkommotor probeer vlug, het konst. Brenda Kgafela, polisiewoordvoerder, gesê.
’n Motoris wat baie stadig gery het in dié sentrum se parkeergebied het die rowers skynbaar per abuis verhinder om te vlug. Hulle het uit hul motor gespring en begin hardloop.
Mnr. Chris Jacka en nog ’n lid van die publiek het intussen gesien wat gebeur het en die rowers in hul voertuie agternagesit. “Ons het hulle gejaag en een man het in ’n dokter se spreekkamer (in ’n straat agter die winkelsentrum) ingehardloop,” het Jacka vertel.
Die rower wat buite gewag het, wou Jacka se motor kaap en het op hom losgebrand. Jacka het vinnig uitgeklim en vir die ander motoris – wat ’n vuurwapen by hom gehad het – geskree om die rower in sy motor te skiet.
“Hy het uit sy bakkie gespring en die ou in my kar geskiet,” het Jacka vertel.
Dié rower is op die toneel dood, terwyl sy makker intussen met die dokter se motorsleutels uit die spreekkamer gehardloop het.
“Ek het die deur oopgemaak en hom (die dooie rower) uit die kar gesleep. Sy wapen was gelukkig nog steeds oorgehaal en toe die ander rower uit die huis hardloop (en op hulle wou skiet), het ek hom geskiet,” het Jacka gesê.
Dié rower word in die Pretoriase Akademiese Hospitaal behandel.
Jacka se pa en suster is twee weke gelede wreed aangeval in hul huis by Knoppieslaagte naby Midrand.
“Dít het my woedend gemaak. Toe ek sien die twee mans hardloop en skiet, het ek gedink: bogger dit.
“Die wagte het agter hulle aangehardloop, maar ek was vinniger in my kar. As dit nie anders kon nie, sou ek hulle raakgery het.
“Ek is moeg vir al die geweld, maar mense moenie soos ek stupid wees en ongewapen agter twee gewapende rowers aanhardloop nie,” het Jacka gesê.
Die twee rowers het glo minute vóór hulle die man van sy geldsak beroof het ’n vrou aangehou in Braam Pretoriusstraat.
07-19-2006, 01:25 AM #948
Tshwane-raadslede gee hulself fris verhogings
Die Tshwane-metroraad het gister ’n spesiale vergadering gehou sodat die lede vir hulself stewige salarisverhogings kon goedkeur wat terugwerkend is tot 8 Maart vanjaar.
Nie een van die politieke partye het dié voorstel teengestaan nie.
Dít kom nadat mnr. Sydney Mufamadi, minister van provinsiale en plaaslike regering, op 30 Junie nuwe perke vasgestel het vir die vergoeding van raadslede.
Die salarisse van raadslede moet steeds in elke munisipaliteit deur ’n amptelike raadsbesluit goedgekeur word om daar van krag te word.
Lede van die Tshwane-metroraad het hul salarisse aangepas tot die hoogste perk wat die minister toegelaat het.
Gewone deeltydse raadslede het die grootste verhoging gekry en sal voortaan maandeliks R20 497,75 verdien teenoor die vorige R15 876,88. Dié nuwe vergoedingspakket van die 139 raadslede sluit ’n selfoontoelae van R660 per maand in.
Die burgemeester se maandelikse pakket verhoog van R50 266,75 tot R58 794,33.
Die speaker is ’n kortkop agter haar met ’n verdienste van R46 400,50 per maand, terwyl die ander lede van die burgemeesterskomitee en die hoofsweep voortaan R43 566,50 huis toe neem. Die belastingbetaler se rekening vir al die raadslede se salarisse styg met dié besluit tot R3 433 613 per maand.
07-19-2006, 01:29 AM #949
Boere kry die skuld
RAWSONVILLE. – ’n Nuwe liggaam vir plaaswerkers het die skuld vir die dood van die rugbyspeler Riaan Loots (24) toegeskryf aan die wyse waarop boere in die Rawsonville-omgewing hul plaaswerkers behandel.
Mnre. Ben Zimri (26) van Ceres en Wayne Matthee (19) van die Paarl is gister in die landdroshof hier gewaarsku om weer op 8 September in die hof te verskyn voor hulle vrygelaat is. Hulle word van moord aangekla vir die dood van Loots.
Loots, ster-losskakel van die Rawsonville-rugbyklub, is dood nadat hy op 23 Junie in ’n wedstryd tussen Delicious van Ceres en Rawsonville met ’n stywe arm op die strot geslaan en daarna glo teen die kop geskop is.
Volgens mnr. Henry Gouws, voorsitter van ’n nuwe koör*dineringsliggaam vir plaaswerkers wat gister op Stellenbosch in die lewe geroep is, het ’n onskuldige gesterf oor ’n sweer wat in die samelewing oopgebars het.
“Boere moet hulself eerlik afvra: ‘Wat was my bydrae tot die dood van jong Riaan? Hoe behandel ek my mense en die mense rondom my?’ ”
Volgens Gouws, wat ook die woordvoerder van die plaaswerkersunie Amwa is, kom die meeste van hul klagtes van plaaswerkers van dié omgewing en is dit meestal oor menseregteskendings. Hy het na ’n string voorvalle verwys, onder meer ’n plaasbestuurder van dié gebied wat in Februarie na bewering ’n plaaswerkervrou aangerand het en toe sy hom wou aankla, gedreig het dat sy van die plaas afgesit sou word.
Hy beweer dieselfde bestuurder het ook ’n jong seun só aangerand dat hy ’n dag in die hospitaal moes deurbring.
“Dit is met daardie frustrasie wat die mense rugbyveld toe is,” het hy gesê. “ ’n Sweer het oopgebars en ’n onskuldige man moes betaal vir die dade van ander.”
Mnr. Cobus Dowry, Wes-Kaapse minister van landbou, het by dieselfde geleentheid fout by landdroste gesoek oor die “baie wettige plaasuitsettings” wat in die Wes-Kaap voorkom.
Hy het verwys na die sowat 175 plaasuitsettings verlede jaar en net drie wat onwettig was.
Volgens hom moet kennisgewings kragtens wet uitgereik word aan die werkers, die departement van landbou en grondsake en die plaaslike owerhede (wat insette moet lewer of daar alternatiewe behuising vir die mense beskikbaar is) en eers dán kan dit na ’n landdroshof gaan vir ’n aansoek om ’n wettige uitsetting.
“Ek is van mening dat landdroste nie goed kyk dat al die kennisgewings wél uitgereik is nie,” het hy gesê.
Die Delicious-rugbyklub het by monde van sy voorsitter, mnr. Bennie Leendertz, gesê hy is “definitief verlig” oor landdros Trix Theron se besluit om die twee beskuldigdes vry te laat.
Mnr. D.P. Spannenberg, voorsitter van die Rawsonville-rugbyklub, kon nie glo dat Zimri en Matthee só maklik vrygelaat is nie. “Ek is ongelukkig dat hulle nie eens borgtog moes betaal nie. Hulle is dan net gewaarsku. Ek sal graag wil sien dat geregtigheid geskied, maar ek glo dit sal op die ou einde gebeur.”
Zimri (agtsteman) en Matthee (senter) sal albei onskuldig pleit op die aanklag van moord. Een van die mans sal ook aangekla word van aanranding.
Die beskuldigdes het die hof oortuig dat hulle nie hofverrigtinge sal ontduik of met staatsgetuies sal inmeng nie. In verklarings wat deur hul regsverteenwoordiger mnr. Bennito Klaassen, voorgelees is, staan daar dat die beskuldigdes “nie misdadige neigings het nie, aangesien die voorval uit ’n sportwedstryd spruit”.
07-19-2006, 01:30 AM #950
Selebi verklap misdaadsyfers ‘wat hom pas’
KAAPSTAD. – Die nasionale polisiehoof, komm. Jackie Selebi, is gister daarvan beskuldig dat hy sekere misdaadstatistieke van die publiek weerhou, maar ander wat hom in ’n goeie lig stel, wel bekend maak.
Die DA het gesê Selebi het protokol van die departement van veiligheid en sekuriteit verbreek deur die naweek misdaadverwante inligting aan die Sondagkoerant City Press te verskaf.
Hierdie syfers, volgens die DA-LP me. Dianne Kohler-Barnard, sluit in dat 96 misdaadsindikate die afgelope ses maande ineengestort het weens inhegtenisnemings en dat nuwe vingerafdruk-tegnologie gelei het tot die aankeer van minstens 76 sindikaat-leiers.
Die polisie het egter blitsig teruggekap en gesê die inligting waarna Kohler-Barnard verwys, is beskikbaar vir alle Suid-Afrikaners op die regering se webtuiste.
Volgens die polisie se nasionale woordvoerder, dir. Sally de Beer, kan die City Press-data buitendien nie geklassifiseer word as misdaadstatistieke nie. “Die syfers verwys na polisie-suksesse – inhegtenisnemings en bewyse wat ingesamel is met misdaadvoorkomingsoperasies en oorgedra word aan polisiebevelvoerders.
“Misdaadstatistieke, aan die ander kant, hou regstreeks verband met misdaadvoorvalle wat aan die polisie oorgedra en ingesamel word deur ons misdaad-administratiewe stelsels. Dít gee ons ’n aanduiding van misdaadpatrone en -neigings wat ons vir beplanning gebruik,” het De Beer gesê.
Ander inligting wat aan City Press verskaf is, is dat daar die afgelope twee maande op 11 410 ongelisensieerde vuurwapens beslag gelê en ’n verdere 27 112 vernietig is.
Misdaadstatistieke word in September uitgereik.